kardosdrur/scandi-wiki huggingface dataset:
Dr. Donald Mallard

Dr. Donald "Ducky" Mallard, spillet af David McCallum, er en fiktiv person fra serien NCIS. Han er læge og obducerer de lig der efterforskes. Donald er født i Skotland og uddannet læge på University of Edinburgh Medical School. 

Donald har i lang tid været ven med og kollega til Leroy Jethro Gibbs. Han kalder næsten alle sine kolleger deres fulde navn f.eks. Abigail i stedet for Abby. De to han ikke bruger deres fulde navn på er Gibbs og Jimmy Palmer, som han kalder Jethro og Mr. Palmer.

Han har et "andet talent", som Gibbs kalder det, nemlig at kunne læse mennesker, som han udvider i sæson 4 ved at studere psykologi. 

Han boede sammen med sin aldrende mor og deres fire corgis indtil sæson 6. I episoden "Broken Bird", afslørede Ducky at hans mor var flyttet ud og havde Alzheimers sygdom. Nina Foch, skuespillerinden, der spillede Duckys mor døde den 5. december 2008. I episoden "Double Identity", blev det afsløret at Duckys mor var død. På hendes gravsten stod der 1912-2010.

Eksterne henvisninger 
 

Fiktive personer fra NCIS
Le Gammeltoft

Le Gammeltoft (født 25. april 1978) er en dansk DJ, iværksætter og radiovært på blandt andet programmerne Smag på P3 og Unga Bunga på DRs P3.

Baggrund og uddannelse 
Le Gammeltoft er uddannet fra Københavns Universitet. Hun er cand.mag. i engelsk samt moderne kultur og kulturformidling.

Karriere 
Ved Dansk Melodi Grand Prix 2011 var hun et ud af fem medlemmer i den jury, der fordelte 50 procent af stemmerne ved den indledende runde.

I 2014 startede Le Gammeltoft sin egen radio, Heartbeats.dk, som i 2015 blev udvidet med et online kultursite. Hun var en periode medejer af baren Bar O, der lå i det indre København. 

I 2021 udgav hun bogen 'Tabet - fortællinger om at miste sit ufødte barn' sammen med journalist Marie Nørgaard.

Awards 
Le Gammeltoft har modtaget priser ved flere arrangementer i dj- og klubmiljøet i påsken 2010. Dels Årets Danske Upfront DeeJay, der lægger vægt på hendes evne til at være trendsætter indenfor dj- og club-musik området. Dels har hun fået en pris: Achievement Prisen sammen med dj og radiovært Kjeld Tolstrup for at have fremmet club-musikken ved deres radioprogram 'Unga Bunga' hver fredag. Sammen med Tolstrup skabte hun pladeselskabet Sound Of Copenhagen Records – hvor en compilation af samme navn udkom hvert halve år. I 2011 var hun hjælpedommer for Pernille Rosendahl i fjerde sæson af X Factor. Hun var oprindeligt til prøve som den tredje dommer, inden hun i stedet blev hjælpedommer på bootcampen.

DDJA Upfront DJ: 2010
Club Awards Achievement Prisen: 2010
Zulu Awards Årets Radioprogram, Unga Bunga: 2012

Private forhold 
Le fødte en pige 17. april 2012, som har fået navnet Filippa. 15. juli 2016 blev hun mor til endnu en datter, Lilja.
Skilt fra Tommy Ahlers

Referencer 

Dj's fra Danmark
Radioværter fra Danmark
Personer i Kraks Blå Bog
Lyne

Lyne er en landsby i Vestjylland med . Lyne er beliggende 10 kilometer vest for Ølgod, 12 kilometer syd for Tarm og 39 kilometer nord for Esbjerg. Byen hører til Ringkøbing-Skjern Kommune og er beliggende i Region Midtjylland.

Landsbyen hører til Lyne Sogn, og Lyne Kirke samt Lyne Friskole ligger i bebyggelsen.

Kilder 

Byer i Ringkøbing-Skjern Kommune
Højmark (Ringkøbing-Skjern Kommune)

Højmark er en landsby i Vestjylland med . Højmark er beliggende fire kilometer nord for Lem, 12 kilometer øst for Ringkøbing og 41 kilometer vest for Herning. Byen hører til Ringkøbing-Skjern Kommune og er beliggende i Region Midtjylland.

Landsbyen hører til Sønder Lem Sogn og Sønder Lem Kirke samt Højmark Skole ligger i byen.

Kilder 

Byer i Ringkøbing-Skjern Kommune
Byer og bydele med genforeningssten
Nørre Bork

Nørre Bork er en by i Vestjylland med , beliggende 3 km sydøst for Bork Havn, 7 km nord for Nørre Nebel, 16 km sydvest for Tarm og 19 km sydvest for Skjern. Byen hører til Ringkøbing-Skjern Kommune og ligger i Region Midtjylland.

Nørre Bork hører til Nørre Bork Sogn, og Nørre Bork Kirke ligger i bebyggelsen Vesterby 1½ km nordvest for Nørre Bork.

Faciliteter 
 Bork Skole ligger i den nordlige udkant af byen og har 80 elever, fordelt på 0.-6. klassetrin. De fleste elever kommer til Tarm Skole for at tage 7.-9. klasse. Skolen har SFO. Der er 16 ansatte.
 Bork Hallen er nabo til skolen.
 Bork forenede Klubber (BfK) blev dannet i 1972 ved sammenslutning af Bork Idrætsforening, Bork Boldklub, Sønder Bork Gymnastikforening og Sønder Bork Ungdomsforening. Den dækker således hele det lokalområde, der omfatter Nørre Bork, Sønder Bork, Obling og Bork Havn og har mange fælles faciliteter og arrangementer. Det største arrangement er Bork Festival, der er arrangeret i uge 31 siden 1979 og indtil 2018 hed Bork Havn Musikfestival. Foreningen tilbyder badminton, fodbold, gymnastik, håndbold, indendørs cykling, E-sport, petanque og bowls.
 Bork Kro og Sønder Bork Forsamlingshus ligger i Sønder Bork 3 km syd for Nørre Bork.

Historie 
I 1904 beskrives Nørre Bork således: "Nørre-Bork (Vester-, Øster-, Sønder-, Nørre- og Midtby) med Kirke, Skole, Købmandshdlr. og Mølle" På det lave målebordsblad fra 1900-tallet ses desuden et jordemoderhus og missionshuset Salem. Det blev opført i 1904 og var i over 100 år en bastion for Indre Mission.

Kommunen 
Nørre Bork Sogn havde egen præst indtil 1631, hvor det blev anneks til Sønder Bork Sogn. Sønder Bork-Nørre Bork pastorat blev grundlaget for Sønder Bork-Nørre Bork sognekommune, der fungerede indtil den i 1966 indgik i Egvad Kommune, der var dannet ved en af de frivillige kommunesammenlægninger forud for kommunalreformen i 1970. Egvad Kommune blev ved strukturreformen i 2007 indlemmet i Ringkøbing-Skjern Kommune.

Jernbanen 
Nørre Bork fik station på Nørre Nebel-Tarm Jernbane (1913-1940). Stationsbygningen er bevaret på Vestervang 9. Grubbesholmvej i Nørre Bork er anlagt på banetracéet, og i Nørre Bork Plantage øst for byen er godt 1 km af banetracéet bevaret som skovvej.

Kendte personer 
 Ole Borch (1626-1690), filolog og kemiker, født i Nørre-Bork Præstegaard.

Noter

Eksterne kilder/henvisninger 

 Nørre-Bork Sogn i J.P. Trap: Kongeriget Danmark, 3. udgave, 5. bind 1904, s. 636
 SDFE kortviser: Høje målebordsblade 1842-1899 og lave målebordsblade 1901-1971

Byer i Ringkøbing-Skjern Kommune
Velling (Ringkøbing-Skjern Kommune)

Velling er en landsby i Vestjylland med . Velling er beliggende ved Ringkøbing Fjord syv kilometer sydøst for Ringkøbing og 46 kilometer vest for Herning. Byen hører til Ringkøbing-Skjern Kommune og er beliggende i Region Midtjylland.

Landsbyen hører til Velling Sogn, og Velling Kirke, Velling Friskole, Fjordvang Efterskole samt Vestjyllands Højskole ligger i byen. 

Velling er omdrejningspunkt for Stine Pilgaards roman "Meter i sekundet" fra 2020.
Hella Joof filmatiserede romanen i Velling i 2023.

Kilder 

Byer i Ringkøbing-Skjern Kommune
Hoven (Ringkøbing-Skjern Kommune)

Hoven er en landsby i Vestjylland med . Hoven er beliggende 19 kilometer nordvest for Grindsted og 21 kilometer sydøst for Skjern. Byen hører til Ringkøbing-Skjern Kommune og er beliggende i Region Midtjylland.

Landsbyen hører til Hoven Sogn, og Hoven Kirke samt Hoven Skole ligger i byen. 
Partiet Stram Kurs købte i december 2020 byens friskole på tvangsauktion og opgiver det tidligere køb af friskolen i Rødding (Skive Kommune).

Byen har en HK tankstation, et ældrehus og et dambrug.

På adressen Bredgade 3 ligger Den Gamle Købmandsgaard. Købmandsgården fungerer ikke længere som købmandshandel, men ejes af Alin Riza.

Der er også et skolemuseum samt museum for Hoven Kvindehøjskole.

Kilder 

Byer i Ringkøbing-Skjern Kommune
Byer og bydele med genforeningssten
Borris (by)

Borris er en stationsby i Vestjylland med , beliggende ved Skjern Å. Den ligger i Sønder Borris Sogn 12 kilometer øst for Tarm og Skjern, ni kilometer vest for Sønder Felding og 35 kilometer sydvest for Herning. Byen hører til Ringkøbing-Skjern Kommune og er beliggende i Region Midtjylland.

Borris Kirke, Borris Skole, Borris Skydeterræn og Borris Station ligger i byen.

Historie 
Borris landsby nævnes første gang i 1340: Burigs.

Ved århundredeskiftet beskrives stationsbyen således: "Borris Stationsby med Missionshus, Sparekasse (oprettet 1874; 31/3 1901 var Spar. Tilgodehavende 145,984 Kr., Rentef. 4 pCt., Reservef. 7103 Kr., Antal af Konti 482), Andelsmejeri, Købmandshdlr. osv., Kro samt Jærnbanest. med Telegraf- og Telefonst."

Ifølge folketællingen 1930 levede af Borris stationsbys 342 indbyggere 19 af landbrug, 140 af industri, 74 af handel, 21 af transport, 9 af immateriel virksomhed, 45 af husgerning, 34 var ude af erhverv og 0 havde ikke givet oplysninger.

Noter

Litteratur 
 Ruth Helkiær Jensen og Kr.M. Jensen: "KULTURLANDSKABET I BORRIS OG SDR. FELDING — en kortbladsanalyse af et vestjysk landbrugssamfund og en dokumentation for dets udvikling" (Geografisk Tidsskrift, Bind 78-79; 1979; s. 61-99)
 J.P. Trap: Kongeriget Danmark, 3. Udgave 5. Bind: Aarhus, Vejle, Ringkjøbing, Ribe og Færø Amter samt Supplement og Stedregister; Kjøbenhavn 1904; s. 630-632

Byer i Ringkøbing-Skjern Kommune
Maibritt Bogs

Maibritt Bogs (født 1957) er en tidligere dansk atlet. Hun var medlem af Amager IF (-1974) og Sparta Atletik (1975-).

Maibritt Bogs far Poul Bogs Larsen var dansk mester i kuglestød 1947-1950 og broderen Tom Bogs var europamester i boksning. Datteren Helen Bogs-Grarup (født 1983) vandt flere danske ungdomsmesterskaber i kast 1997-2000.

Danske mesterskaber 
  1974 Diskoskast 42,15
  1975 Diskoskast 41,75
  1976 Kuglestød 12,20
  1976 Diskoskast 41,05
  1977 Diskoskast 44,01
  1978 Spydkast 44,53
  1981 Kastetrekamp 2161

Personlige rekorder 
 Diskoskast: 47,75 1977
 Kuglestød: 13,03 1977
 Spydkast: 45,26 1977
 Kastetrekamp: 2269 1978 DR

Eksterne henvisninger 
 DAF i tal 1982 – Maibritt Bogs 

Atleter fra Amager Idræts Forening
Atleter fra Sparta Atletik
Diskoskastere fra Danmark
Kuglestødere fra Danmark
Spydkastere fra Danmark
Aílton Gonçalves da Silva

Aílton Gonçalves da Silva (født 19. juli 1973 i Mogeiro, Paraíba), ofte blot omtalt Aílton, er en brasiliansk tidligere fodboldspiller.

Aílton spillede for de tyske Bundesliga-klubber Werder Bremen og FC Schalke 04. Han blev i 2004 kåret til Årets fodboldspiller i Tyskland som den første udenlandske spiller nogensinde. Han spillede dengang i Werder Bremen, der vandt både ligaen og cuppen. Ailton skiftede derefter til FC Schalke 04, hvor han dog kun var i en sæson, inden han i 2005 skiftede til Beşiktaş JK i Tyrkiet. 31. august 2006 skrev han kontrakt med Røde Stjerne Beograd. Han kom i 2007 til MSV Duisburg, hvor han var til 2008, hvor han skiftede til Metalurh Donetsk. I 2009 spillede han for Campinense og Chongqing Lifan.

Eksterne henvisninger 

Fodboldspillere fra Brasilien
Fodboldspillere fra Werder Bremen
Fodboldspillere fra Hamburger SV
Fodboldspillere fra Grasshopper-Club Zürich
Fodboldspillere fra FC Schalke 04
Fodboldspillere fra MSV Duisburg
Fodboldspillere fra Røde Stjerne Beograd
Fodboldspillere fra Beşiktaş JK
Fodboldspillere fra FC Metalurh Donetsk
Fodboldspillere fra Tigres UANL
Naturtarm

Naturtarm er, som navnet siger, en tarm fra et dyr, typisk svinetarm eller fåretarm, som anvendes til forskellige former for pølser, som fx medisterpølse og hotdogpølser.  

Alternativet til naturlig tarm er kunsttarm, som fremstilles af tynd (imprægneret) papir, lærred eller plast.

Pølser
Naturmaterialer
Control Denied

Control Denied var et amerikansk progressivt heavy metal-band, som blev dannet af Chuck Schuldiner i 1996, da han ønskede at skabe en mere melodik lyd, end det var muligt med hans tekniske dødsmetal-band Death. Projektet blev inden dets debut allerede afbrudt, som følge af Deaths udgivelse The Sound of Perseverance i 1998, men året efter kunne Control Denied udsende sit første album ved navn The Fragile Art of Existence. Et andet album med arbejdstitlen When Machine and Man Collide var delvist blevet indspillet, men efter Schuldiners død blev alle indspilninger stoppet. De tilbageværende medlemmer har dog udtrykt deres ønske om at færdiggøre værket. Dette har medført juridiske togtrækkerier mellem dem og materialets ophavsretsejer Karmageddon Media, hvilket har forårsaget udskydelse af indspilningerne til albummet. Dele af de ufærdiggjorte indspilninger blev udgivet uden tilladelse på opsamlingsalbummet Zero Tolerance, bestående af Schuldiners ufuldstændige indspillet B-sider og uudgivet spor. Dette lykkedes dog Shuldiners tidligere advokat Eric Greif, at lave en aftale med pladeselskabet i december 2009, der gav de resterende medlemmer lov til at færdiggøre albummet. Det har forlydt sig fra chuck-schuldiner.org  at det andet album snart vil blive udgivet.

Diskografi 
 1997: A Moment of Clarity (demo)
 1999: The Fragile Art of Existence
 2004: Unreleased Themes from Control Denied
 2010: When Man and Machine Collide

Medlemmer 
 Chuck Schuldiner – Guitar (1996-2001), vokal (1996-1997)
 Steve DiGiorgio – Bas (1999-2001)
 Shannon Hamm – Guitar (1996-2001)
 Tim Aymar – Vokal (1997-2001)
 Richard Christy – Trommer (1997-2001)
 Chris Williams – Trommer (1996-1997)
 Scott Clendenin – Bas (1996-1999)

Referencer

Eksterne henvisninger 
 Death/Control Denied Officielle hjemmeside
 

Heavy metal-grupper
Musikgrupper fra 1996
Anthony DiNozzo

Anthony "Tony" D. DiNozzo Jr. er en fiktiv person i tv-serien NCIS, portrætteret af den amerikanske skuespiller Michael Weatherly.
Anthony DiNozzo kommer fra en velhavende familie fra Long Island, New York. Han er enebarn, men er blevet afskåret fra sin families formue. Hans mor er født Paddington og døde da Tony var 8. Tony arbejder på NCIS's hovedkontor i Washington, som agent.

Tony har et nærmest far/søn forhold til Leroy Jethro Gibbs, men det er mest den hårde kærlighed, som Tony får. Gibbs har det med at smaske Tony en flad hånd i nakken en gang imellem (men på en kærlig måde). Gibbs har bl.a. sagt "Min søn Tony", "Tony er uundværlig" og "han er den bedste unge agent, jeg nogensinde har arbejdet sammen med". Gibbs er desuden et stort forbillede for Tony, og Gibbs stoler meget på Tonys evner. I starten af sæson 4 får Tony ledelsen af Gibbs og bliver teamleder, selvom det kun holder i kort tid.

Eksterne henvisninger 
 

Fiktive personer fra NCIS
Google Search Console

Google Webmaster Tools er en gratis service, som Google stiller til rådighed for webmasters og hjemmesideejere. Værktøjets hovedformål er, at vise hvordan en pågældende hjemmeside bliver indekseret, og hvilke tiltag man kan foretage for at optimere indekseringen.

Med værktøjet får du:
 Mulighed for at se hvilke interne og eksterne link, som Google har registreret.
 Mulighed for at se hvilke søgetermer i Google, der gjorde at hjemmesiden blev vist.
 Muligheden for at tilføje et sitemap.
 Mulighed for at se hvordan Googles robot crawler hjemmesiden og ændre den hastighed hvormed hjemmesiden crawles.
 Mulighed for at se de fejl på hjemmesiden, som Google opfanger.
 Muligheden for at skifte domæne og vælge domænepræference – eksempelvis med eller uden www.

Man kan ikke forbedre eller optimere sin hjemmeside ved at tilføje Google Webmaster Tool, men man kan opnå en række informationer, der kan bruges effektivt efterfølgende.

Nye funktioner og interface 
I september 2018 kom det nye interface officielt ud af beta. I april 2019 udfases funktionerne i det gamle interface.

Det nye interface indeholder en hel del forbedringer, f.eks. mere dybdegående data og mulighed for at se 16 måneder tilbage i performance rapporten.

Referencer 
 
 
 "The new Search Console is graduating out of Beta". Webmaster Central Blog (Google).

Eksterne links 
 Google Webmaster Tools

Search Console
Timothy McGee

Timothy "Tim" McGee er en fiktiv person i tv-serien NCIS, portrætteret af den amerikanske skuespiller Sean Murray.
Timothy McGee dukkede første gang op i episoden "Sub Rosa", hvor han var stationeret ved Norfolk, og blev forfremmet til "Field Agent" og bliver ansat på NCIS. Han fungerer som computerkonsulent og assisterer Abigail Sciuto i laboratoriet. 

Anthony DiNozzo har fundet på øgenavnene "McGeek", "McGoo" "McGoogle" og en masse andre navne baseret på "Mc"-delen af McGee's navn, han bruger også ofte udtrykket "Probie" (kort for "probationary agent"), som kan anses for et tegn på respekt, eller øgenavnet "Elf Lord", som er Gibbs' opfindelse. I sæson 7 går Tony delvist væk fra øgenavnene og kalder McGee Tim meget oftere.

Tim blev uddannet i biomedicinsk teknik ved Johns Hopkins University, og computer forensics på Massachusetts Institute of Technology (MIT). 

McGee er også en forfatter, skriver mysterium krimier, herunder en national bestseller, Deep Six, under pseudonymet Thom E. Gemcity (et anagram af hans navn), der byder på figurer baseret på hans kolleger og andre fra hans dagligdag. Han har også en sølv Porsche Boxster, som er blevet set i episoden "Twisted Sister". Han har en Apple iPhone smartphone, og bruger den ofte i efterforskningen. Han ejer en hund ved navn Jethro, opkaldt efter hans chef Leroy Jethro Gibbs.

Eksterne henvisninger 
 

Fiktive personer fra NCIS
Fiktive hackere
Aino Kann Rasmussen

Aino Kann Rasmussen (født 14. december 1937) er en dansk arkæolog. Hun er desuden en del af Kann Rasmussen-familien, der kontrollerer VKR-selskaberne.

Hun er datter af Villum Kann Rasmussen, stifter af Velux, og dermed søster til Lars Kann-Rasmussen [sic], bestyrelsesformand i VKR Holding og formand for Villum Kann Rasmussen Fonden, og Hans Kann Rasmussen. Hun blev student fra Metropolitanskolen 1956 og er uddannet mag.art. i forhistorisk arkæologi fra Københavns Universitet 1965 og har deltaget i de danske ekspeditioner til Bahrain i 1960 og 1961. Hun har været museumsinspektør ved Nationalmuseet 1966-73, ledende museumsinspektør ved Esbjerg Museum 1973-82, medarbejder ved Bruun Rasmussen Kunstauktioner 1986-90 og ansat i sekretariatet samme sted 1991-94.

Hun har været medlem af bestyrelsen for Concerto Copenhagen siden 2007 og medlem af bestyrelsen for Faaborg Museum for Fynsk Malerkunst siden 1997. Kann Rasmussen er tidligere formand for Velux Fonden af 1981 i tiden 1996-2006, tidligere medlem af bestyrelsen for Kvindehjemmet på Jagtvej 1998-2003, tidligere medlem af præsidiet for foreningen Grønlandske Børn 1998-2002 og af bestyrelsen for Landsforeningen for Bygnings- og Landskabskultur. 2002 blev hun Ridder af Dannebrog.

Hun har skrevet en biografi om sin far: Ét forsøg er bedre end tusind ekspertantagelser: V. Kann Rasmussen & Co., 1991.

Kilder 
 CV hos KVINFO

Arkæologer fra Danmark
Museumsfolk fra Danmark
Riddere af Dannebrog
Danskere i 1900-tallet
Danskere i 2000-tallet
Biografiforfattere fra Danmark
Aino
Personer i Kraks Blå Bog
Dansksprogede forfattere fra Danmark
Ansatte ved Nationalmuseet
Studenter fra Metropolitanskolen
Lene Tranberg

Lene Tranberg Hansen (født 29. november 1956 i København) er en dansk modernistisk arkitekt og leder af tegnestuen Lundgaard & Tranberg.

Lene Tranberg er uddannet 1984 på Kunstakademiets Arkitektskole, hvor hun studerede under professor Erik Christian Sørensen. Hun var ansat hos Jarl Heger & Ebbe og Karen Clemmensen 1979-80, Henning Larsen 1981 og Gentofte Kommunes arkitektafdeling 1981-82.

1983 etablerede hun egen tegnestue i kompagniskab med Boje Lundgaard. Firmaet er vokset til større og større anerkendelse. I 1980'erne bidrog arkitekterne i Byg & Bo 1988, der materialiserede sig i Odense-bydelen Blangstedgård. I samme årti og begyndelsen af 1990'erne blev de kendt for kraftvarmeværker og tekniske anlæg i Horsens og Helsingør.

Lundgaard & Tranberg blev for alvor kendt i en brederede offentlighed med boligbebyggelsen Charlottehaven på Strandboulevarden, Tietgenkollegiet i Ørestaden og Skuespilhuset. Boje Lundgaard døde pludseligt i 2004 og nåede ikke at se Skuespilhuset opført.

Lene Tranberg har været lærer på Kunstakademiets Arkitektskole og lektor samme sted fra 1989 til 1998, medlem af arkitekturudvalget 1990-93,  bestyrelsesformand i Dansk Arkitektur Center 1998-2002, medlem af Statens Kunstfond, medlem af Det Særlige Bygningssyn 1995-2002 og af Akademisk Arkitektforenings retsudvalg. I april 2010 blev hun Ridder af Dannebrog og æresmedlem af The American Institute of Architects. 

Hun har været bestyrelsesmedlem i Dreyers Fond siden 2005, i Danmarks Nationalbanks Jubilæumsfond af 1968 siden 2009 og  medlem af Kulturministeriets udvalg om bygningsbevaring siden 2007

Hun har desuden modtaget Frits Schlegels Pris 1991, Kreditforeningen Danmarks Byfornyelsespris 1992, Byggefagenes Kooperative Landsforbunds Byggepris 1993, Murerprisen 1994 (med Boje Lundgaard), Eckersberg Medaillen 1994 (med Boje Lundgaard) og Betonelementprisen 1995 (med Boje Lundgaard) og alene 2007. Tre år i træk har Lundgaard & Tranberg Arkitekter modtaget RIBA European Award af Royal Institute of British Architects. Hun har også modtaget "Den grønne nål" 1997, Margot og Thorvald Dreyers Hæderspris 2002, Nykredits Arkitekturpris 2005, C.F. Hansen Medaillen 2006, Træprisen 2006, Nationalbankens Jubilæumsfonds Hæderslegat 2008, Den Nordiske Lyspris og Den Danske Lyspris 2008, Bæredygtig Beton Prisen 2009 samt iF International Forum Design Award og red dot Award 2009.

Litteratur 
 Bodil Kjær, "Lene Tranberg", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Arkitekter fra Danmark
Riddere af Dannebrog
Danskere i 1900-tallet
Danskere i 2000-tallet
Modernistiske arkitekter
Ansatte ved Kunstakademiets Arkitektskole
Personer fra København
Modtagere af Eckersberg Medaillen
Personer i Kraks Blå Bog
Kunstnere på finansloven
Postmodernistiske arkitekter
Søren Robert Lund

Søren Robert Lund (født 19. juli 1962 i København) er en dansk arkitekt. Han fik sit gennembrud med kunstmuseet Arken og er en af få danske arkitekter, der har eksperimenteret med dekonstruktiv arkitektur.

Lund studerede på Kunstakademiets Arkitektskole under Halldor Gunnløgsson, Tage Lyneborg, Theo Bjerg og Steen Høyer fra 1982 til 1989, hvor han tog afgang som arkitekt. Han arbejdede for Busk Design A/S, København 1988-89 og Vilhelm Lauritzen Arkitekter A/S 1989-91 og har haft egen tegnestue siden 1991. 

Allerede som studerende vandt han 1. præmie i konkurrencen om et nyt kunstmuseum i Ishøj 1988. Resultatet, museet Arken, der stod klar til Kulturby 96, er bygget op omkring et koncept baseret på to krydsende diagonaler. Derudover rummer den ekspressive bygning referencer til skibsdesign og russisk konstruktivisme. Museet skulle oprindeligt have ligget tættere på kysten, hvilket ville have styrket den udvendige maritime profil. Dele af bygningen demonstrerer en leg med en fragmenteret stoflighed, særligt jernelementer og beton. Bygningens rum, der brød med en traditionel måde at organisere museer på, præges af stærke perspektiviske flugtlinjer og er bevidst upraktiske og eksperimentelle.

Derudover har han opført indgangsportalen til en international kolonihaveudstilling i Vallensbæk (1996) og har bidraget til udstillingen Hjem til Fremtiden (1997, Dansk Arkitektur Center, København). Lund  blev i 1997 udviklingschef i Tivoli, hvor han året efter tegnede Valhalla Borgen og siden Orienten på Bastionen og Kina 2000. I 2009 blev det offentliggjort, at Lund skal tegne det ny akvarium til Nordsøen Oceanarium.

Lund modtog Emil Bissens Præmie 1988, Prins Jørgens Pris 1992, Bikubens Pris 1994, Chicago Artist International Award 1994, Jyllands-Postens Kunstnerlegat 1995, Betonelementprisen 1996, Nykredits Arkitekturpris 1996 og Eckersberg Medaillen 2002.

Kilder 
 Ulla Grut, "Søren Robert Lund", i: Sys Hartmann (red.), Weilbachs Kunstnerleksikon, København: Rosinante 1994-2000.
 Søren Robert Lund Architects' hjemmeside

Arkitekter fra Danmark
Danskere i 1900-tallet
Danskere i 2000-tallet
Personer fra København
Modtagere af Eckersberg Medaillen
Personer i Kraks Blå Bog
Personer med tilknytning til Tivoli